Tønsberg len

Tønsberg eller Tunsberg (hoved)len var et norsk len som eksisterte fra senmiddelalderen til lensvesenet ble avsluttet og Norge ble delt inn i amt på midten av 1600-tallet. Lenet utgjorde i 1560 det tidligere Vestfold fylke nord for Nøtterøy og innkludert også Kongsberg-området i Buskerud. Lensete var Tønsberg by. 
Den første tiden var Tønsberg len underlagt Akershus hovedlen, men på begynnelsen av 1600-tallet ble det omgjort til et selvstendig hovedlen. Ved amtsinndelingen i 1661 ble Tønsberg len slått sammen med Brunla len til Brunla amt, underlagt Akershus stiftamt.

I 1673 ble rikskansleren i Danmark-Norge, Peder Schumacher, tildelt det tidligere Tønsberg len, som Griffenfeld grevskap. 1676 falt greven i unåde og grevskapet tilfalt kronen og fikk navnet Tønsberg grevskap. 1683 ble det solgt videre til Gustav Wilhelm von Wedel i, som 1684 tok navnet Jarlsberg grevskap. Kjøpstaden Tønsberg ble skilt ut fra lenet samme år.

Skipreider
Lenet var inndelt i 5 skipreider:
 Slagen: Slagen sogn, mesteparten av Sem sogn (gårdene øst for Aulielva), Borre sogn, litt av Nykirke og hele Undrumsdal.
 Arnadal: Stokke prestegjeld, de gårder i Sem sogn som ligger vestenfor Aulielva, Andebu sogn, litt av Høyjord og litt av Kodal, samt tidvis Nøtterøy.
 Råbygge: Hof og Vassås, Ramnes, Fon og Vivestad, en del av Hillestad og det meste av Høyjord.
 Våle: Våle sogn, Botne sogn, mesteparten av Nykirke og Hillestad.
 Sande: Sande, Skoger og Strømm.
Områdene sammenfaller ikke med områdene med samme navn i dag.

Prestegjeld 
Tønsberg len omfattet følgende prestegjeld:
 Sande prestegjeld
 Sande hovedsogn
 Skoger anneks
 Strøm anneks til Hurum prestegjeld
 Hof prestegjeld
 Hof hovedsogn
 Vassås anneks
 Botne prestegjeld
 Botne hovedsogn
 Holmestrand anneks
 Hillestad anneks
 Våle prestegjeld
 Våle hovedsogn
 Undrumsdal anneks
 Borre prestegjeld
 Borre hovedsogn
 Nykirke anneks
 Sem prestegjeld
 Sem hovedsogn
 Slagen anneks
 Ramnes prestegjeld
 Ramnes hovedsogn
 Fon anneks
 Vivestad anneks
 Andebu prestegjeld
 Andebu hovedsogn
 Høyjord anneks
 Kodal anneks
 Stokke prestegjeld
 Stokke hovedsogn
 Skjee anneks
 Arnadal kirke
 Nøtterøy prestegjeld
 Nøtterøy hovedsogn
 Tjøme anneks i Brunla len
 Lardal prestegjeld
 Svarstad hovedsogn
 Styrvoll anneks
 Hem anneks

Lensherrer 

Erik Ugerup, 1524-47.  
Bent Bille, 1547-56. 
Kristiern Munk, 1556-65.  
Axel Urne, 1565-70.  
Frederik Lange, 1572-1612.
Gunde Lange, 1612-33. 
Pros Knudsen Hørby, 1633-36. 
Ove Gjedde, 1/5 1637- 1/5 1640. 
Knud Ulfeldt, 1640-46. 
Vincents Bildt, 1647-58. 
Johan Brockenhuus, 1658-61.

Referanser

Kilder 

Oscar A. Johnsen: Sem og Slagen – en bygdebok, 1963

Len i Norge
Vestfolds historie